**НАСОКИ ЗА АКАДЕМИЧНИТЕ НАСТАВНИЦИ**

ПО ПРОЕКТ „СТУДЕНТСКИ ПРАКТИКИ - ФАЗА 2”

Всички щатни преподаватели в Софийски университет„Св. Климент Охридски“ могат да се включат в проект „Студентски практики“ като академични наставници, ако отговарят на следните изисквания:

**- завършено висше образование (най-малко ОКС Магистър);**

**- минимум 3 години преподавателски опит във висше училище;**

**- да няма припокриване на дейности по проект „Студентски практики - фаза 2“;**

**- да не са в родство по пряка и съребрена линия със студентите, на които са наставници.**

Основни задължения на академичните наставници:

- **Академичният наставник извършва контрол на място в обучаващата организация -** **т.е. трябва да бъде извършена минимум 1 проверка от наставника на всяка ръководена (наставлявана) от него практика**.

- Един преподавател може да бъде академичен наставник по едно и също време на не повече от 15 студенти, участници в практическото обучение.

- Потвърждават програмата и графика на студента преди стартиране на практическото обучения. Графикът трябва да съдържа разпределение по дати и часове на 240 астрономически часа в избран от студента период. Графикът не може да бъде разположен в повече от шест месеца, считано от избраната началната дата на практическото обучение.

- Потвърждават промени в програмата и графика на студента.

- Отговарят за съответствието между обучението на студента в Софийски университет “Св. Климент Охридски” и изпълняваните от него задачи по време на практиката с цел придобиване на специфични професионални умения в реална работна среда. При съмнения за несъответствие изготвя и подписва мотивирано становище, което да послужи пред МОН.

**Основни бележки към изпълнението на дейностите от академичните наставници:**

**· Да не се потвърждават програми с дейности, които ще се извършват дистанционно.**

**. Да следи практическото обучение на студентите, което не бива да дублира или замества задължителното по учебен план практическо обучение, ако такова е предвидено.**

**· Да не се потвърждават дневни графици с повече от 8 астрономически часа на ден и/или повече от общо 40 астрономически часа в рамките на 7 последователни дни.**

**· При съмнение за ползата от провеждане на практика на дадена позиция и/или при определен работодател да не потвърждават практиката и да подадат сигнал към функционалния експерт.**

**· При документиране на нарушения в работодателски организации да се подаде сигнал към функционалните експерти.**

· **Документът от извършената на място проверка се качва в електронната система лично от академичния наставник. Оригиналът, заедно с месечния отчет се депозират в отдел “Секретариат и деловодство”, стая 114.**

Сключване на договори с академичните наставници:

1. При съгласие на преподавателя, функционалният експерт от съответния факултетпосочва като академичен наставник в електронната система на проекта<https://praktiki.mon.bg/>, след което академичният наставник се регистрира самостоятелно в информационната система на проекта и попълва своя профил.

2. Академичните наставници генерират от електронната система <https://praktiki.mon.bg/> допълнително споразумение към основен ТД, принтират ги в 3 екземпляра, подписват ги и ги предават при г-жа Гергана Аврамова (Личен състав).

Отчитане и получаване на възнаграждение

* Академичният наставник получава право на възнаграждение за всяка успешно приключила практика въз основа на изготвен електронен отчет за отработените часове.
* Академичният наставник трябва да отчете в информационната система 5 часа за всеки практикант, преминал 240 часа обучение и изготвил финален отчет. Наставникът не може да въвежда сумарно повече от 80 часа месечно за всички свои практиканти и до 4 часа дневно за работа по всички проекти по оперативни програми. Часовете се отчитат с финалното потвърждаване на практическото обучение от страна на наставника и се разпределят по месеци съобразно времето на провеждане на практиката по график. За всеки от месеците, академичният наставник следва да въведе допълнително изискуеми данъчно-осигурителни обстоятелства.
* С потвърждаване на финалния отчет на студента от академичния наставник същият въвежда и данъчно-осигурителните си обстоятелства в срок до 10-то число на месеца, следващ месеца на приключване на практиката, но не по-късно от 2 месеца, считано от 10-то число на месеца, следващ месеца на приключване на практическото обучение. Академичният наставник губи право на възнаграждение за отчетените часове от даден месец, за който не е въвел в срок всички изискуеми данъчно-осигурителни обстоятелства. Академичният наставник губи право на възнаграждение за отчетените часове и в случай, че в едномесечен срок преди приключване на изпълнението на проекта не е въвел данъчно-осигурителните си обстоятелства.
* Сумата, която академичният наставник получава след данъчно-осигурителните си обстоятелства е 16,92 лв. за час. Сумата се получава след депозиране на месечният отчет, заедно с документа, потвърждаващ извършените на място проверки.

**NB! Студентите не могат да изберат академичен наставник, докато договорът/допълнителното споразумение с него не бъде качено в електронната система на проекта и не е потвърдено от функционалния експерт.**

**КОНТАКТИ:**

**Депозиране на месечните отчети и документите от извършените на място проверки:**

**Отдел “Секретариат и деловодство”, стая 114. Инспектори: Анета Стоянова, Първолета Младенова и Елена Пяткова – колегите ще определят работно време**

**Приемът на договори се извършва от г-жа Гергана Аврамова, Личен състав.**

**График в периода на противоепидемиологичните мерки: Ректората, понеделник, сряда и петък от 10 до 13 ч. в Информационния център, стая № 2.**